ฟิลลิปชี้หุ้นสวิงแนะทยอยซื้อ
บล.ฟิลลิปมองหุ้นผันผวนสูง แนะกระจายซื้อ &#8220;กรุงไทย&#8221; ชูตราสารหนี้นอก 12 เดือนจ่าย 3%
29 ต.ค. 2565

บล.ฟิลลิปมองหุ้นผันผวนสูง แนะกระจายซื้อ “กรุงไทย” ชูตราสารหนี้นอก 12 เดือนจ่าย 3%
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวม บริษัทหลักทรัพย์ (บล.) ฟิลลิป (ประเทศไทย) เปิดเผยว่า ตลาดยังจับตาการประชุมของธนาคารกลางสหรัฐ (เฟด) ที่จะเป็นการส่งสัญญาณอนาคตของมาตรการผ่อนคลายเชิงปริมาณ (คิวอี) ต่อไปในระยะสั้น ซึ่งส่งผลให้ราคาสินทรัพย์เสี่ยงมีโอกาสผันผวนสูงจากการปรับพอร์ตของนักลงทุน
อย่างไรก็ตาม ความผันผวนในระยะสั้นมองว่าเป็นโอกาสสำหรับนักลงทุนระยะยาว เนื่องจากปัจจัยการเติบโตทางเศรษฐกิจของไทยยังแข็งแกร่ง บริษัทจดทะเบียนมีการเติบโตสูง ขณะที่ราคาหุ้นเริ่มกลับมาน่าสนใจหากเทียบกับตลาดอื่นๆ ในภูมิภาคเอเชีย รวมถึงการจ่ายปันผลของหุ้นไทยที่สูงกว่าค่าเฉลี่ยของภูมิภาค จึงแนะนำให้ทยอยเก็บสะสมกองทุนหุ้นเมื่อราคาอ่อนตัว โดยเฉพาะกองทุนรวมหุ้นระยะยาวและกองทุนรวมเพื่อการเลี้ยงชีพ
“การลงทุนในช่วงที่มีความผันผวนในระยะสั้นแบบนี้ การลงทุนด้วยเงินลงทุนเพียงก้อนเดียวอาจมีความเสี่ยง จึงแนะนำให้กระจายความเสี่ยงด้วยการทยอยสะสมกองทุนหรือการทำ DollarCostAverage โดยลงทุนในจำนวนเงินเท่ากันทุกๆ เดือนเหมาะกับคนที่ไม่มีเวลาติดตามสถานการณ์ตลาดที่เปลี่ยนแปลงรวดเร็ว” นายสานุพงศ์ กล่าว
ด้านนายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดกองทุนเปิดกรุงไทยตราสารหนี้ เอฟไอเอฟ 36 (KTFF35) เสนอขายวันที่ 1925 มิ.ย. 2556 มูลค่าโครงการ 7,000 ล้านบาท อายุ 12 เดือน
กองทุนเน้นลงทุนในเงินฝากประจำ Bank of China, เงินฝากประจำ Bank Danamon, ECP ค้ำประกันโดย VTB Bank และ MTN ออกโดย Bladex ในสัดส่วน 80% ของมูลค่าทรัพย์สินสุทธิของกองทุน ส่วนที่เหลือลงทุนตราสารหนี้ในประเทศ ประเภทเงินฝากธนาคารอาคารสงเคราะห์ หุ้นกู้ ตั๋วแลกเงินสถาบันการเงินและบริษัทเอกชน ผู้ลงทุนจะได้รับผลตอบแทนประมาณ 3% ต่อปี
นอกจากนี้ บริษัทอยู่ระหว่างเปิดจำหน่ายกองทุนเปิดกรุงไทยสมาร์ท อินเวส 6 เดือน 3 (KTSIV6M3) ตั้งแต่วันนี้21 มิ.ย. 2556 เป็นกองทุนประเภท Roll Over อายุ 6 เดือน เน้นลงทุนในเงินฝาก บัตรเงินฝาก ตั๋วแลกเงินของธนาคารเกียรตินาคินและธนาคารแลนด์ แอนด์ เฮ้าส์ ผู้ลงทุนจะได้รับผลตอบแทนประมาณ 2.65% ต่อปี
นายสมชัย กล่าวว่า ปัจจุบันอัตราดอกเบี้ยเงินฝากประจำของธนาคารพาณิชย์ไทยขนาดใหญ่ประเภท 6 เดือน อยู่ระหว่าง 23% ต่อปี และประเภท 12 เดือน อยู่ระหว่าง 2.35-3.20% ต่อปี ซึ่งกองทุนที่เสนอขายให้ผลตอบแทนที่สูงกว่า